እቶታውነት ብምዕባይ ውሕስነት መግቢ ንምርግጋጽ እንታይ ክግበር ኣዘኻኺሩ?
ነበርቲ ሃበሮ፡ ውዳበኦምን ጥምረቶምን ኣሐዪሎም መደባት ልምዓት ንምድንፋዕ ጻዕርታቶም ከሐይሉ ኣመሓዳሪ ዞባ ዓንሰባ ኣዘኻኺሩ
ህዝቢ ንኡስ ዞባ ሃበሮ፡ ውዳቤኡን ጥምረቱን ኣሐዪሉ ጸጋታት ከባቢኡ ኣብ ረብሓኡ ብምውዓል መደባት ልምዓት ንምድንፋዕ ኣበርቲዑ ክሰርሕ፡ ኣመሓዳሪ ዞባ ዓንሰባ ኣቶ ዓሊ ማሕሙድ ምስ ወከልቲ ህዝቢ’ቲ ንኡስ ዞባን ኣብ ዘካየዶ ርክብ ኣዘኻኺሩ። ኣቶ ዓሊ፣ ህዝቢ ኤርትራ ኣብ እዋን ሓርነታዊ ቃልሲ ዝሰገሮም መስገደላት፡ ድሕሪ ናጽነት ዘሰላሰሎ መደባት ልምዓትን ገስጋስን፣ ኣብ ምዂስኳስን ምምእዛንን ተረካቢ ሕድሪ መንእሰይ ዝተኻየደ ዕማምን ዝተረኸቦ ፍረን ከምኡ’ውን ብመስዋእቲ ዝተረጋገጸ መሰልን ሱታፌን ደቂ-ኣንስትዮ ዝያዳ ንምድራዕ ዝተኻየደ ጻዕርን ውጽኢቱን ኣመልኪቱ ሰፊሕ መብርሂ ድሕሪ ምሃብ፣ ሕፍርትን ብልጽግትን ሃገር ንምውናን - ጥሙር ውዳበ፡ ስጡምን ስሙርን ባህሊ ዓያይነትን ኣፍራይነትን ወሰንቲ ረቛሒታት ምዃኖም ኣገንዚቡ። እቶታውነት ብምዕባይ ውሕስነት መግቢ ንምርግጋጽ ንጥፈታት ምዕቃብ ማይን ሓመድን ብኣድማዕነት ክቕጽል ዘዘኻኸረ ኣቶ ዓሊ፡ መሬት ሒዞም ዘየልምዕዎ ሓረስቶት ብግቡእ ንዘልምዑ ከምዝወሃብን ኣድላዪ ምክትታል ከምዝግበረሉን ብምሕባር፡ ዓመት ምሉእ ንዝዛሪ ሩባ ዓንሰባ ኣብ ረብሓኦም ከውዕልዎ ጸዊዑ።
ንጥፈታት ምዕቃብ ማይን ሓመድን ብኣድማዕነት ክቕጽል